CELEX: 52018PC0276
Language: lv
Date: 2018-05-14
Title: Priekšlikums PADOMES REGULA par mājputnu gaļas eksporta kompensāciju noteikšanu

EIROPAS KOMISIJA
            Briselē, 14.5.2018
            COM(2018) 276 final
            2018/0134(NLE)
            Priekšlikums
            PADOMES REGULA
            par mājputnu gaļas eksporta kompensāciju noteikšanu
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Komisija 2013. gada 18. jūlijā pieņēma Īstenošanas regulu (ES) Nr. 689/2013
                  1
               , ar ko mājputnu gaļas nozarē noteica eksporta kompensācijas nulles apmērā.
            
            
               Eiropas Savienības Tiesa (turpmāk “Tiesa”) 2017. gada 20. septembra spriedumā
                  2
                Īstenošanas regulu (ES) Nr. 689/2013 pasludināja par spēkā neesošu, norādot, ka regulas pieņemšana nav notikusi atbilstoši procesuālajiem noteikumiem.
            
            
               Tajā pašā spriedumā Tiesa noteica arī to, ka, neraugoties uz būtisku procedūras noteikumu pārkāpumu, nav konstatēta neviena kļūda, kas ietekmētu šā Regulas (EK) Nr. 1234/2007 īstenošanai vajadzīgos pasākumus saturošā tiesību akta atbilstību [minētajai regulai].
            
            
               Lai nodrošinātu juridisko noteiktību un nepieļautu, ka tiek apdraudēta Regulas (EK) Nr. 1234/2007 īstenošana, Tiesa noteica, ka apstrīdētās regulas sekas ir jāsaglabā spēkā līdz brīdim, kad stāsies spēkā jauns tiesību akts, kas pieņemts, lai aizstātu apstrīdēto regulu.
            
            
               Pa to laiku Regula (EK) Nr. 1234/2007 tika atcelta ar Eiropas Parlamenta un Padomes Regulu (ES) Nr. 1308/2013, ar kuru kompensācijas no 2014. gada 1. janvāra tika noteiktas nulles apmērā.
            
            
               Ar ierosināto aktu ir plānots Īstenošanas regulu (ES) Nr. 689/2013 aizstāt attiecībā uz laiku no tās sākotnējās spēkā stāšanās dienas, proti, 2013. gada 19. jūlija, līdz 2013. gada 31. decembrim. Priekšlikums ir iesniegts Padomei, pamatojoties uz Līguma par Eiropas Savienības darbību 43. panta 3. punktu, kas ir vienīgais iespējamais juridiskais pamats aktam ar atpakaļejošu spēku, kāds ir šeit aplūkotais akts.
            
            
               •Saskanība ar spēkā esošajiem noteikumiem konkrētajā politikas jomā
            
            
               Ar šo aktu ir paredzēts aizstāt Īstenošanas regulu (ES) Nr. 689/2013, kuras sekas ir saglabājusi spēkā Tiesa. Tas ir saskanīgs ar starpnozaru politikas pieeju atturēties no eksporta kompensāciju piemērošanas kopējās lauksaimniecības politikas satvarā.
            
            
               •Saskanība ar citām Savienības politikas jomām
            
            
               Vispārīgi ņemot, Savienība Pasaules Tirdzniecības organizācijā ir apņēmusies pakāpeniski izbeigt tirdzniecību kropļojošus pasākumus, kuru vidū ir arī eksporta kompensācijas. Eksporta kompensācijas mājputnu nozarē bija pēdējās kompensācijas, kas tika samazinātas līdz nullei (2013. gada jūlijā).
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Juridiskais pamats ir lauksaimniecības produktu tirgu kopīgā organizācija (vienotā TKO). Iepriekšējā TKO regula, proti, Regula (EK) Nr. 1234/2007, pilnvaroja Komisiju noteikt eksporta kompensācijas. Pašreizējā TKO regulā, proti, Regulā (ES) Nr. 1308/2013, kompensācijas ir noteiktas nulles apmērā, bet pasākumi, kas saistīti ar eksporta kompensāciju noteikšanu, saskaņā ar Līguma par Eiropas Savienības darbību 43. panta 3. punktu ir atstāti Padomes ziņā.
            
            
               •Subsidiaritāte (neekskluzīvas kompetences gadījumā)
            
            
               Eksporta kompensācijas ir tirgus kopīgās organizācijas instruments, ko pārvalda ES līmenī. Tās ir noteiktas regulās, kas piemērojamas visās dalībvalstīs, un tās ir vienādas visā Savienībā.
            
            
               •Proporcionalitāte
            
         
         
            
               Ar Regulu (ES) Nr. 1308/2013 eksporta kompensācijas no 2014. gada 1. janvāra ir noteiktas nulles apmērā. Tāpēc šī ierosinātā regula ar atpakaļejošu spēku Padomei jāpieņem, pamatojoties uz Līguma par Eiropas Savienības darbību 43. panta 3. punktu, kas ir šāda akta vienīgais iespējamais juridiskais pamats.
            
            
               •Juridiskā instrumenta izvēle
            
            
               Eksporta kompensācijas, kas ir lauksaimniecības produktu tirgus kopīgās organizācijas elements, tiek noteiktas regulās.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               Neattiecas. Šis priekšlikums aizstāj esošu tiesību aktu, taču nemaina tā sekas, kuras ir saglabājusi spēkā Tiesa.
            
            
               Apspriešanās ar ieinteresētajām personām
            
            
               Neattiecas. Šis priekšlikums aizstāj esošu tiesību aktu, taču nemaina tā sekas, kuras ir saglabājusi spēkā Tiesa.
            
            
               •Ekspertu atzinumu pieprasīšana un izmantošana
            
            
               Neattiecas. Šis priekšlikums aizstāj esošu tiesību aktu, taču nemaina tā sekas, kuras ir saglabājusi spēkā Tiesa.
            
            
               •Ietekmes novērtējums
            
            
               Neattiecas. Šis priekšlikums aizstāj esošu tiesību aktu, taču nemaina tā sekas, kuras ir saglabājusi spēkā Tiesa.
            
            
               •Normatīvā atbilstība un vienkāršošana
            
            
               Neattiecas. Šis priekšlikums aizstāj esošu tiesību aktu, taču nemaina tā sekas, kuras ir saglabājusi spēkā Tiesa.
            
            
               •Pamattiesības
            
            
               Neattiecas. Šis priekšlikums aizstāj esošu tiesību aktu, taču nemaina tā sekas, kuras ir saglabājusi spēkā Tiesa.
            
            
               4.IETEKME UZ BUDŽETU
            
            
               Priekšlikums neietekmē budžetu.
            
            
               Aizstājamā tiesību akta sekas bija nulles apmērā noteiktas kompensācijas, tātad tam nebija ietekmes uz budžetu. Tiesa šīs sekas ir saglabājusi spēkā. Regulas aizstāšana budžetu neietekmēs.
            
            
               5.CITI ELEMENTI
            
         
         
            
               •Īstenošanas plāni un uzraudzības, izvērtēšanas un ziņošanas kārtība
            
            
               Neattiecas. Šis priekšlikums aizstāj esošu aktu, un tam nav vajadzīgs īstenošanas plāns.
            
            
               •Skaidrojošie dokumenti (direktīvām)
            
            
               Neattiecas.
            
            
               •Konkrētu priekšlikuma normu detalizēts skaidrojums
            
            
               Neattiecas. Šis priekšlikums aizstāj esošu tiesību aktu. Tajā nav īpašu jaunu noteikumu.
            
            
               2018/0134 (NLE)
            
            
               Priekšlikums
            
            
               PADOMES REGULA
            
            
               par mājputnu gaļas eksporta kompensāciju noteikšanu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Saskaņā ar 164. panta 2. punktu Padomes Regulā (EK) Nr. 1234/2007
                  3
               , kas atcelta ar Regulu (ES) Nr. 1308/2013
                  4
               , Komisija bija pilnvarota saskaņā ar Regulā (EK) Nr. 1234/2007 noteiktajiem kritērijiem un prasībām noteikt kompensācijas, kad to uzskata par vajadzīgu. Šādā kontekstā tika pieņemta Komisijas Īstenošanas regula (ES) Nr. 689/2013.
            
            
               (2)Ar 2017. gada 20. septembra spriedumu
                  5
                Eiropas Savienības Tiesa Īstenošanas regulu (ES) Nr. 689/2013 pasludināja par spēkā neesošu. Savā spriedumā Tiesa norādīja, ka tādu procesuālo noteikumu neievērošana, kas saistīti ar personai nelabvēlīga akta pieņemšanu, ir uzskatāma par būtiska procedūras noteikuma pārkāpumu, tāpēc akts, kam piemīt šāds trūkums, ir jāatceļ.
            
            
               (3)Tajā pašā spriedumā Tiesa noteica arī to, ka, neraugoties uz būtisku procedūras noteikumu pārkāpumu, nav konstatēta neviena kļūda, kas ietekmētu šā Regulas (EK) Nr. 1234/2007 īstenošanai vajadzīgos pasākumus saturošā tiesību akta atbilstību [minētajai regulai]. Lai nodrošinātu juridisko noteiktību un nepieļautu, ka tiek apdraudēta Regulas (EK) Nr. 1234/2007 īstenošana, Tiesa noteica, ka apstrīdētās regulas sekas ir jāsaglabā spēkā līdz brīdim, kad stāsies spēkā jauns tiesību akts, kas pieņemts, lai aizstātu apstrīdēto regulu.
            
            
               (4)Regulas (EK) Nr. 1234/2007 procedūras noteikumi par to, kā pieņem aktus, ar kuriem nosaka kompensācijas, tika atcelti ar Regulu (ES) Nr. 1308/2013. Saskaņā ar Regulas (ES) Nr. 1308/2013 232. pantu minēto regulu piemēro no 2014. gada 1. janvāra.
            
            
               (5)Tātad, lai izpildītu Tiesas spriedumu, eksporta kompensācijas par mājputnu gaļu ir atkal jānosaka tādā apmērā, kādā tās bija noteiktas Īstenošanas regulā (ES) Nr. 689/2013. Tāpēc šī regula būtu jāpiemēro ar atpakaļejošu spēku laikposmā no 2013. gada 19. jūlija līdz 2013. gada 31. decembrim.
            
            
               (6)Kompensācijas būtu jāpiešķir tikai par produktiem, kurus ir atļauts laist brīvā apgrozībā Savienībā un kuriem ir identifikācijas marķējums, kas paredzēts Eiropas Parlamenta un Padomes Regulas (EK) Nr. 853/2004
                  6
                5. panta 1. punkta b) apakšpunktā. Minētajiem produktiem būtu jāatbilst arī Eiropas Parlamenta un Padomes Regulas (EK) Nr. 852/2004
                  7
                prasībām.
            
         
         
            
               (7)Kompensācijas, kas bija piemērojamas līdz Īstenošanas regulas (ES) Nr. 689/2013 pieņemšanai, bija noteiktas ar Komisijas Īstenošanas regulu (ES) Nr. 360/2013
                  8
               . Ja Īstenošanas regulas (ES) Nr. 689/2013 sekas vairs nebūtu spēkā, tas cita starpā nozīmētu, ka atkal spēkā ir Regula (ES) Nr. 360/2013. Tāpēc juridiskās noteiktības labad ar šo regulu būtu jāatceļ Regula (ES) Nr. 360/2013,
            
            
               IR PIEŅĒMUSI ŠO REGULU.
            
            
               1. pants
            
            
               1. Regulas (EK) Nr. 1234/2007 162. pantā paredzētās eksporta kompensācijas par šīs regulas pielikumā minētajiem produktiem un daudzumiem piešķir saskaņā ar šā panta 2. punktā izklāstītajiem nosacījumiem.
            
            
               2. Produkti, par kuriem ir tiesības saņemt kompensāciju saskaņā ar 1. punktu, atbilst Regulas (EK) Nr. 852/2004 un (EK) Nr. 853/2004 attiecīgajām prasībām, jo īpaši ir sagatavoti apstiprinātā uzņēmumā un atbilst Regulas (EK) Nr. 853/2004 II pielikuma I sadaļā noteiktajiem identifikācijas marķējuma nosacījumiem.
            
            
               2. pants
            
            
               Īstenošanas regulu (ES) Nr. 360/2013 atceļ.
            
            
               3. pants
            
            
               Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2013. gada 19. jūlija līdz 2013. gada 31. decembrim.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
            
                     
                        FINANŠU PĀRSKATS
                     
                  
                  
                     
                        FS/18/CM/aj Ares (2018) 1021181
                     
                  
               
                     
                  
                  
                     
                        6.146.2018.1
                     
                  
               
                     
                  
                  
                     
                        DATUMS: 9.2.2018.
                     
                     
                  
               
                     
                        1.
                     
                  
                  
                     
                        BUDŽETA POZĪCIJA
                     
                     
                     
                     
                        05 02 15 05 (kompensācijas par mājputnu gaļu)
                     
                  
                  
                     
                        APROPRIĀCIJAS
                     
                     
                     
                     
                        2018. gada budžets: EUR p.m. 
                     
                     
                  
               
                     
                        2.
                     
                  
                  
                     
                        NOSAUKUMS
                     
                     
                     
                        PADOMES REGULA (ES) 2018/xxxx par mājputnu gaļas eksporta kompensāciju noteikšanu
                     
                  
               
                     
                        3.
                     
                  
                  
                     
                        JURIDISKAIS PAMATS
                     
                     
                     
                        Līguma par Eiropas Savienības darbību 43. panta 3. punkts
                     
                  
               
                     
                        4.
                     
                  
                  
                     
                        MĒRĶI
                     
                     
                        Ar ierosināto aktu ir plānots Īstenošanas regulu (ES) Nr. 689/2013 aizstāt attiecībā uz laiku no tās sākotnējās spēkā stāšanās dienas, proti, 2013. gada 19. jūlija, līdz 2013. gada 31. decembrim.
                     
                  
               
                     
                        5.
                     
                  
                  
                     
                        FINANSIĀLĀ IETEKME
                     
                  
                  
                     
                        12 MĒNEŠU PERIODS
                        
                           (miljonos EUR)
                     
                  
                  
                     
                        FINANŠU GADS
                     
                     
                        2018
                     
                     
                        (miljonos EUR)
                     
                  
                  
                     
                        FINANŠU GADS
                     
                     
                        2019
                     
                     
                        (miljonos EUR)
                     
                  
               
                     
                        5.0.
                     
                  
                  
                     
                        IZDEVUMI
                     
                     
                        -
                              KO SEDZ NO ES BUDŽETA
                           (KOMPENSĀCIJAS/INTERVENCES PASĀKUMI)
                     
                     
                        -
                              VALSTU IESTĀDES
                     
                     
                        -
                              CITI
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2.
                     
                  
                  
                     
                        APRĒĶINA METODE
                     
                     
                        Sk. piezīmes
                     
                  
               
                     
                        6.0.
                     
                  
                  
                     
                        VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ?
                     
                  
                  
                     
                        Neattiecas
                     
                  
               
                     
                        6.1.
                     
                  
                  
                     
                        VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVIETOJUMUS?
                     
                  
                  
                     
                          Nē
                     
                  
               
                     
                        6.2.
                     
                  
                  
                     
                        VAI BŪS VAJADZĪGS PAPILDU BUDŽETS?
                     
                  
                  
                     
                        Nē
                     
                  
               
                     
                        6.3.
                     
                  
                  
                     
                        VAI APROPRIĀCIJAS BŪS JĀIERAKSTA NĀKAMO GADU BUDŽETOS?
                     
                  
                  
                     
                        Nē
                     
                  
               
                     
                        PIEZĪMES
                     
                     
                        Priekšlikums neietekmē budžetu.
                     
                     
                        Aizstājamā tiesību akta sekas bija mājputnu gaļas kompensāciju noteikšana nulles apmērā, tātad tas neietekmēja budžetu. Regulas aizstāšana, saglabājot spēkā tās pašas sekas, budžetu neietekmēs.
                     
                  
               
         
         
            
                  
                     (1)
                  
                        Komisijas 2013. gada 18. jūlija Īstenošanas regula (ES) Nr. 689/2013, ar ko nosaka eksporta kompensācijas par mājputnu gaļu (OV L 196, 19.7.2013., 13. lpp.).
               
               
                  
                     (2)
                  
                        2017. gada 20. septembra spriedums, Tilly-Sabco / Komisija (C-183/16 P), ECLI:EU:C:2017:704.
               
               
                  
                     (3)
                  
                        Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (OV L 299, 16.11.2007., 1. lpp.).
               
               
                  
                     (4)
                  
                        Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).
               
               
                  
                     (5)
                  
                        2017. gada 20. septembra spriedums, Tilly-Sabco / Komisija (C-183/16 P), ECLI:EU:C:2017:704.
               
               
                  
                     (6)
                  
                        Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
               
               
                  
                     (7)
                  
                        Eiropas Parlamenta un Padomes 2004. gada 29. aprīļa Regula (EK) Nr. 852/2004 par pārtikas produktu higiēnu (OV L 139, 30.4.2004., 1. lpp.).
               
               
                  
                     (8)
                  
                        Komisijas 2013. gada 18. aprīļa Īstenošanas regula (ES) Nr. 360/2013, ar ko nosaka eksporta kompensācijas par mājputnu gaļu (OV L 109, 19.4.2013., 27. lpp.).
               
            
      
    ---documentbreak--- 
      
         
               EIROPAS KOMISIJA
            Briselē, 14.5.2018
            COM(2018) 276 final
            PIELIKUMS
            dokumentam
            Priekšlikums Padomes regulai
            par mājputnu gaļas eksporta kompensāciju noteikšanu
            
               
         
         
            
               PIELIKUMS
            
            
            
               Mājputnu gaļas eksporta kompensācijas, kas piemērojamas no 2013. gada 19. jūlija līdz 2013. gada 31. decembrim
            
            
            
                     
                        Produkta kods
                     
                  
                  
                     
                        Galamērķis
                     
                  
                  
                     
                        Mērvienība
                     
                  
                  
                     
                        Kompensācijas summa
                     
                  
               
                     
                        0105 11 11 9000
                     
                     
                        0105 11 19 9000
                     
                     
                        0105 11 91 9000
                     
                     
                        0105 11 99 9000
                     
                     
                        0105 12 00 9000
                     
                     
                        0105 14 00 9000
                     
                     
                        0207 12 10 9900
                     
                     
                        0207 12 90 9190
                     
                     
                        0207 12 90 9990
                     
                     
                  
                  
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        A02
                     
                     
                        V03
                     
                     
                        V03
                     
                     
                        V03
                     
                  
                  
                     
                        EUR/100 gab.
                     
                     
                        EUR/100 gab.
                     
                     
                        EUR/100 gab.
                     
                     
                        EUR/100 gab.
                     
                     
                        EUR/100 gab.
                     
                     
                        EUR/100 gab.
                     
                     
                        EUR/100 kg
                     
                     
                        EUR/100 kg
                     
                     
                        EUR/100 kg
                     
                  
                  
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                  
               
               N.B! Produktu kodi un “A sērijas” galamērķu kodi ir noteikti Komisijas Regulā (EEK) Nr. 3846/87 (OV L 366, 24.12.1987., 1. lpp.). 
            
            
               Pārējie galamērķi ir šādi: V03: A24, Angola, Saūda Arābija, Kuveita, Bahreina, Katara, Omāna, Apvienotie Arābu Emirāti, Jordānija, Jemena, Libāna, Irāka un Irāna.